stanford-oval/wikipedia huggingface dataset:
Tuderna oja
Uoman kulku

Tuderna ojan uoma saa alkunsa 800 metriä Lepassaren kylän kaakkoispuolella erään niityn kaivettuna ojana. Se virtaa aluksi pääasiassa kohti pohjoista ja se alittaa heti alussa peltoaukealla sijaitsevan Pihkova–Riika-rautatien. Tasaisella Toolkapäälnen peltoaukealla Umbjärve ojanakin tunnettu Tuderna oja on johdettu virtaamaan kohti luodetta, jonka matkalla siihen yhtyy lännestä päin kartassa nimeämätön oja. Suuremetsan jälkeen oja saavuttaa soistuneen notkon. Oja kääntyy itään päin seuraten notkoa Umbjärve soolle, jonka jälkeen se kääntyy mutkittelevaksi ja koilliseen päin suuntaavaksi uomaksi. Matkalla koilliseen uomaan yhtyy lounaasta tuleva Haniorgin pohjalla virtaava puro. Lähes kolmen kilometrin päässä oja saavuttaa Hanikasen kylän, jossa siihen yhtyy lounaasta tuleva Suuremetsa oja. Tuderna ojaa kutsutaan täällä myös Haankasõ ojaksi ja se tejee nyt laajan kaarroksen ja suuntautuu sen jälkeen kohti etelää. Siihen yhtyy idästä virtaava Partsoja. Uoma alittaa täällä toistamiseen saman tien, jonka se alitti ennen Hanikasen kylää. Oja alkaa pudota syvälle uurtamaansa kanjoniin, jossa uoma jatkuu metsäisenllä taipaleella sen yhtymäkohtaan asti. Kanjonin länsipuolelta siihen yhtyy laakso Liinamäe org, jonka pohjalla virtaa Linnamäe oja. Yli puoli kilometriä Piusa jõesta pohjoiseen kulkee edellä mainittu rautatie, jonka Tuderna oja alittaa ennen Tudernan kylään saapumistaan. Kylässä oja alittaa myös Piusa jõen pohjoispuolta seuraavan tien.
Valuma-alue, sivu-uomia ja järviä > Valuma-alue

Tuderna oja tekee lähes nelikulmiomaisen kiertolenkin virratessaan latva-alueeltaan alas Piusa jõgeen. Sen koko on 6 km × 5 km. Ojan valuma-alue on kuitenkin 38,2 neliökilometriä ja se sijaitsee kokonaan Võrun kunnassa.
Valuma-alue, sivu-uomia ja järviä > Sivu-uomia

Ojalla on pieniä sivu-uomia, joista oheinen taulukko sisältää ne tärkeimmät.
| yhtyy Tudernaan (km suusta) | nimi | pituus (km) | valuma-alue (km²) | lähde |
| --- | --- | --- | --- | --- |
|  | Linnamäe oja | 2,0 |  |  |
| 5 | Partsoja | 4,3 | 8,4 |  |
| 7 | Suuremetsa oja | 3,8 | 5,6 |  |
Valuma-alue, sivu-uomia ja järviä > Järviä

Tuderna ojan valuma-alueella esiinty enää yksi luonnollinen järvi (Suuremetsan länsipuolella). Sen sijaan monet taloudet ovat patoamalla muodostaneet pieniä lampia (paisjärv). Esimerkiksi Suuremetsa ojan valuma-alueella niitä on kymmenen, Hanikasen kylässä 12 lisää, Linnamäe ojan valuma-alueella kymmenen ja muualla viisi. Niiden vesimäärä on varsin pieni.
Luontoarvoja

Joessa elää Piusa jõesta nousevina taimen ja harjus.
Phyllis Thaxter

Phyllis Thaxter
Phyllis St. Felix Thaxter (20. marraskuuta 1921 Portland, Maine – 14. elokuuta 2012) oli yhdysvaltalainen näyttelijä.
Thaxter aloitti Broadway-näyttelijänä 1930-luvulla ja sai vuonna 1944 sopimuksen MGM:ltä. Hänen elokuviaan ovat muiden muassa 30 sekuntia Tokion yllä (Thirty Seconds over Tokyo, 1944), Kenen on kosto (Act of Violence, 1948) ja Verinen kuu (Blood on the Moon, 1948).
Thaxter sairastui polioon vuonna 1952. Hän teki kuitenkin hitaan comebackin ja sai muun muassa yhdessä Glenn Fordin kanssa roolin elokuvassa Teräsmies vuonna 1978. Hänellä on tähti Hollywood Walk of Famella.
Thaxter oli vuosina 1944–1962 naimisissa James T. Aubreyn kanssa ja sai kaksi lasta. Avioeron jälkeen hän meni vuonna 1962 uusiin naimisiin Gilbert Lean kanssa. Thaxter kuoli elokuussa 2012 sairastettuaan pitkään Alzheimerin tautia.
Ulf Adelsohn

| Ulf Adelsohn |
| --- | --- |
 Adelsohn vuonna 2010.
Tukholman läänin maaherra
 1992–2001  
Edeltäjä:  Lennart Sandgren
Seuraaja:  Mats Hellström
Maltillisen kokoomuksen puheenjohtaja
 1981–1986  
Edeltäjä:  Gösta Bohman
Seuraaja:  Carl Bildt
Ruotsin viestintäministeri
 Fälldinin II hallitus 1979–1981  
Edeltäjä:  Anitha Bondestam
Seuraaja:  Claes Elmstedt
Valtiopäiväedustaja
 1982–1988  
Henkilötiedot
Syntynyt: 4. lokakuuta 1941 (ikä 83)
Ammatti:  poliitikko, juristi
Puoliso:  Lena Adelsohn Liljeroth (1981–)
Tiedot
Puolue:  maltillinen kokoomus
Ulf Adelsohn (s. 4. lokakuuta 1941) on ruotsalainen maltillisen kokoomuksen poliitikko ja puolueensa entinen puheenjohtaja (1981–1986).
Adelsohn toimi viestintäministerinä Thorbjörn Fälldinin johtamassa hallituksessa vuosina 1979–1981 ja istui valtiopäivillä vuosina 1982–1988. Vuosina 1992–2001 Adelsohn oli Tukholman läänin maaherra.
Adelsohn on koulutukseltaan juristi.
Yksityiselämä

Adelsohnin puoliso Lena Adelsohn Liljeroth on niin ikään maltillisen kokoomuksen poliitikko. He menivät naimisiin vuonna 1981.
Aiheesta muualla

Ulf Adelsohn Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Ulf Adelsohn Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Gösta Bohman | Maltillisen kokoomuksen puheenjohtaja 1981–1986 | Seuraaja: Carl Bildt |
Periaate

Wikisanakirjassa on tähän liittyvä sananselitys: .
Periaate tarkoittaa toiminnan, menettely- tai ajattelutavan perusajatusta, johtavaa ajatusta, ohjenuoraa, perussääntöä.
Aiheesta muualla

Sitaatteja aiheesta Periaate Wikisitaateissa
Pence

Pence on muun muassa seuraavien henkilöiden sukunimi:
Hunter Pence (s. 1983), yhdysvaltalainen baseballpelaaja
Karen Pence (s. 1957), yhdysvaltalainen opettaja, varapresidentti Mike Pencen puoliso
Mike Pence (s. 1959), Yhdysvaltain 48. varapresidentti sekä yhdysvaltalainen poliitikko ja lakimies
Robert Pence (s. 1945), Yhdysvaltain 34. Suomen-suurlähettiläs.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Perhosvoltti

Perhosvoltti, tunnetummin sivuttaisvoltti tai aerial, on akrobaattinen temppu, joka on yksi voltin muodoista. Tempussa ihminen menee voltin sivuttain. Aerialia pidetään yleensä rentona temppuna, eikä sitä yleensä käytetä trampoliinivoimistelussa.
Aerial eri lajeissa

Trikkauksessa aerial on yleinen ja yksinkertainen temppu, joka tapahtuu potkuhypyllä, eikä esimerkiksi korkealle hypätessä. Puhtaassa aerialissa pää on hyvin alhaalla ja jalat ovat haaralla. Free runningissa aerial on yleisemmin perhosvoltti, joka suoritetaan hypätessä esimerkiksi korokkeelta alas tai katolta katolle. Perhosvoltti voidaan yleensä tehdä korkealta. Telinevoimistelussa voidaan periaatteessa myös tehdä aerial, joka suoritetaan pää melko alhaalla ja jalat suorana ja haaralla. 
Aerial muistuttaa paljonkin potkua, jos sen tekee puhtaasti oikein. Aerial on silti voltti, koska siinä ihminen menee sivuttaisakselinsa ympäri. Aerialia huomioidaanselvennä paljon trikatessa.
Pick N Pay

| Pick N Pay |
| --- | --- |

 Pick N Pay päivittäistavarakauppa Porissa.
Yritysmuoto:  Osakeyhtiö
Perustettu:  1995
Toimitusjohtaja:  Oskar Nyholm
Kotipaikka:   Rauma
Toiminta-alue:  Päivittäistavarakauppa
Liikevaihto:  27 milj. (2011)
Henkilöstö:  n. 80
Emoyhtiö:  Unanimous Oy
Kotisivu:  http://www.picknpay.fi
Infobox OKNimi-testi OK: 
Pick N Pay on vuonna 1995 Raumalla perustettu suomalainen, perheomisteinen päivittäistavarakauppa. Yrityksellä on kolme myymälää: Rauman 1995 avatun myymälän lisäksi vuonna 2002 avattu myymälä Porissa sekä 2019 avattu myymälä Huittisissa. Yritys työllistää noin 80 henkilöä.
Porin myymälän yhteydessä on myös muita liikkeitä, kuten parturi-kampaamo ja kukkakauppa.  Rauman liikkeen yhteydessä toimii, Mehiläinen, AsemaFysio, Eläinlääkäriasema Evidensia, kukkakauppa, parturi-kampaamo sekä metsästys- kalastus- ja retkeilykauppa Sissos.
Keväällä 2016 Pick N Pay avasi myös verkkokaupan, jonka tilaukset toimitetaan Rauman myymälän varastosta.
U.K. (albumi)

| U> K. U.K. |
| --- | --- | --- |

Studioalbumin tiedot
 Äänitetty : Trident Studios, Lontoo
 Julkaistu: maaliskuu 1978
 Tuottaja(t): U.K.
 Tyylilaji: progressiivinen rock
 Kesto: 45.14
 Levy-yhtiö: E.G., Polydor
U.K.:n muut julkaisut
|   | U.K. 1978 | Danger Money 1979 |
Singlet albumilta U.K.
 ”In the Dead of Night” Julkaistu: 19. toukokuuta 1978
UK on saman nimisen yhtyeen esikoisalbumi, joka julkaistiin vuonna 1978. Levy-yhtiönä toimi E.G.ja Polydor. Kahdesta albumin kappaleesta, "In the Dead of Night" ja "Mental Medication", tehtiin leikatut versiot singlejä varten.
Kappaleet > A-puoli

In the Dead of Night – 5.38 (säv. Jobson, Wetton)
By the Light of Day – 4.32 (säv. Jobson, Wetton)
Presto Vivace and Reprise – 2.58 (säv. Jobson, Wetton)
Thirty Years – 8.05 (säv. Wetton, Jobson, Bruford)
Kappaleet > B-puoli

Alaska – 4.45 (säv. Jobson)
Time to Kill – 4.55 (säv. Jobson, Wetton, Bruford)
Nevermore – 8.09 (säv. Holdsworth, Jobson, Wetton)
Mental Medication – 7.26 (säv. Holdsworth, Bruford, Jobson)
Kokoonpano

Eddie Jobson – sähköviulu, koskettimet
John Wetton – laulu, basso
Allan Holdsworth – kitara
Bill Bruford – rummut, lyömäsoittimet
Arvostelut

AllMusic:
Aiheesta muualla

U.K. discogs.com -sivustolla (englanniksi)
Täysin epäyhtenäinen avaruus

Täysin epäyhtenäinen avaruus on matematiikassa topologinen avaruus, jolla ei ole muita yhtenäisiä osajoukkoja kuin yhden pisteen joukot sekä tyhjä joukko. Jokaisessa avaruudessa tyhjä joukko ja yhden pisteen joukot ovat yhtenäisiä; täysin epäyhtenäisessä avaruudessa nämä ovat ainoat yhtenäiset joukot.
Jokainen diskreetti avaruus on täysin epäyhtenäinen. Täysin epäyhtenäisiä ovat myös esimerkiksi rationaalilukujen joukko  \mathbb {Q}  sekä Cantorin joukko, vaikka ne eivät olekaan diskreettejä avaruuksia.
Muodollinen määritelmä

Topologinen avaruus X on täysin epäyhtenäinen, jos sen kaikki yhtenäiset komponentit ovat yhden pisteen joukkoja. Analogisesti topologista avaruutta X sanotaan täysin polkuepäyhtenäiseksi, jos sen kaikki polkukomponentit ovat yhden pisteen joukkoja.
Esimerkkejä

Täysin epäyhtenäisiä avaruuksia ovat esimerkiksi:
kaikki diskreettiavaruudet
rationaalilukujen joukko  \mathbb {Q}
p-adisten lukujen joukko sekä yleisemmin muutkin profiniittiset joukot
Cantorin joukko
Bairen avaruus
Sorgenfreyn suora
kaikki nollaulotteiset T1-avaruuret
ekstremaalisesti epäyhtenäiset Hausdorff-avaruudet
Stonen avaruudet
Knasterin–Kuratowskin viuhka on esimerkki yhtenäisestä avaruudesta, joka muuttuu täysin epäyhtenäiseksi, jos siitä poistetaan yksi ainoa piste.
Erdősin avaruus ℓp(Z)∩ \mathbb {Q} ^{\omega } on täysin epäyhtenäinen, mutta ei nollaulotteinen avaruus.
Ominaisuudet

Täysin epäyhtenäisen avaruuden kaikki aliavaruudet ovat täysin epäyhtenäisiä, samoin täysin epäyhtenäisten avaruuksien karteesinen tulo varustettuna tulotopologialla sekä täysin epäyhtenäisten avaruuksien erillinen yhdiste.
Täysin epäyhtenäiset avaruudet ovat T1-avaruuksia, koska yhden pisteen joukot ovat suljettuja joukkoja.
Täysin epäyhtenäisen avaruuden kuva jatkuvassa kuvauksessa ei välttämättä ole täysin epäyhtenäinen. Itse assiassa jokainen kompakti metrinen avaruus on Cantorin joukon kuva jossakin jatkuvassa kuvauksessa.
Lokaalisti kompakti Hausdorff-avaruus on nollaulotteinen, jos ja vain jos se on täysin epäyhtenäinen.
Jokainen täysin epäyhtenäinen avaruus on homemorfinen jonkin diskreettien avaruuksien numeroituvan tulon kanssa.
Täysin epäyhtenäisessä avaruudessa ei jokainen avoin joukko välttämättä ole samalla suljettu. Myöskään avoimen joukon sulkeuma ei välttämättä ole avoin, toisin sanoen kaikki täysin epäyhtenäiset Hausdorff-avaruudet eivät ole ekstremaalisesti epäyhtenäisiä.
Epäyhtenäisen avaruuden konstruointi

Olkoon  X mielivaltainen topologinen avaruus. Määritellään ekvivalenssirelaatio  \sim  niin, että   x\sim y, jos ja vain jos  y\in \mathrm {conn} {x}, missä  \mathrm {conn} {x} tarkoittaa X:n suurinta yhtenäistä osajoukkoa, johon  x kuuluu. Tämä on selvästikin ekvivalenssirelaatio. Varustetaan avaruus  X/{\sim } tekijätopologialla, toisin sanoen karkeimmalla topologialla, jossa kuvaus   m:x\mapsto \mathrm {conn} (x) on jatkuva. Melko vähällä vaivalla voidaan osoittaa, että  X/{\sim } on täysin epäyhtenäinen. Myös seuraava tulos on yleispätevä: jos X\rightarrow Y on jatkuva kuvaus täysin epäyhtenäiseen avaruuteen Y, se voidaan yksikäsitteisellä tavalla esittää yhdistettynä kuvauksena  f={\breve {f}}\circ m, missä  {\breve {f}}:(X/\sim )\rightarrow Y on jatkuva.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Totally disconnected space
Käännös suomeksi
Patrik Ženúch

| Mitalit> Maa:  Slovakia.Miesten keihäänheitto.Euroopan kisat  | Mitalit> Maa:  Slovakia.Miesten keihäänheitto.Euroopan kisat  | Mitalit> Maa:  Slovakia.Miesten keihäänheitto.Euroopan kisat  | Maa:  Slovakia> Miesten keihäänheitto. |
| --- | --- | --- | --- |
|  Kultaa | Baku 2015 | sekajoukkuekilpailu |  |
Patrik Ženúch (s. 30. joulukuuta 1990) on slovakialainen keihäänheittäjä. Ženúchin ennätys on toukokuussa 2014 Košicessa heitetty 84,83. Ženúch edustaa VŠC Dukla Banská Bystricaa.
Hän oli mukana vuoden 2013 Euroopan joukkuemestaruuskilpailuiden kolmosliigassa, jossa hän sijoittui kolmanneksi heitettyään 72,87. Ensimmäistä kertaa Ženúch heitti yli 80 metrin vuonna 2014. Hänen ennätyksensä ennen vuotta 2014 oli 79,52. Ženúch osallistui vuoden 2014 EM-kisoihin jääden karsintaan tuloksella 74,19. Lopputuloksissa Ženúch oli 23:s. Ženúch voitti sekajoukkuekilpailun kultaa vuoden 2015 Euroopan kisoista Bakusta voitettuaan keihäänheiton tuloksella 74,89.
Ennätykset

keihäänheitto: 84,83 (Košice 2014
Pietro Annoni

| Mitalit | Mitalit | Mitalit |  |
| --- | --- | --- | --- |
|  Pietro Annoni |  Pietro Annoni |  Pietro Annoni |  |
Maa:   Italia
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | kaksikko |  |
Pietro Annoni (14. joulukuuta 1886 Milano – 19. huhtikuuta 1960 Milano) oli italialainen soutaja. Hän kilpaili vuoden 1920 kesäolympialaisissa Antwerpenissä ja sai siellä hopeaa kaksikossa.
Patric

| Patric |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Patrikki
Vastineita eri kielissä:  Patricio, Patrick, Patrik
Nimen alkuperä:  roomalainen nimi Patricius
Infobox OKNimi-testi OK: 
Patric on miehen etunimi. Se on eräs muunnelma nimestä Patrik.
Suomessa nimi Patric on kesäkuun 2019 loppuun mennessä annettu alle 328 miehelle.
Nimen naispuolinen vastine on Patricia.
Etymologia

Nimi Patric tulee roomalaisesta nimestä Patricius, joka on latinaa ja tarkoittaa aatelismiestä. Rooman valtakunnan alkuaikoina patriisit muodostivat erioikeuksia nauttineen säädyn.
Tunnettuja Patriceja

Patric Blomdahl (s. 1984), ruotsalainen jääkiekkoilija
Patricio Gabarrón Gil, taiteilijanimeltään Patric (s. 1993), espanjalainen jalkapalloilija
Patric Hörnqvist (s. 1987), ruotsalainen jääkiekkoilija
Patric Kjellberg (s. 1969), ruotsalainen jääkiekkoilija
Patric Leitner (s. 1977), saksalainen ohjaskelkkailija
Patric Niederhauser (s. 1991), sveitsiläinen moottoriurheilija
Patric Sarin (s. 1973), suomalainen säveltäjä
Patric Standford (1939–2014), brittiläinen säveltäjä
Patric Zimmerman (s. 1954), yhdysvaltalainen ääninäyttelijä
Pieni kauhukauppa

Pieni kauhukauppa voi tarkoittaa seuraavia teoksia:
Pieni kauhukauppa, Roger Cormanin ohjaama elokuva vuodelta 1960
Pieni kauhukauppa, Cormanin elokuvaan perustuva teatterimusikaali, joka ensiesitettiin vuonna 1982
Pieni kauhukauppa, Frank Ozin ohjaama elokuva vuodelta 1986.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pieni kauhukauppa”, voi hakea sivunnimihaulla, laajalla sivunnimihaulla tai tekstihaulla.
Pia Viertonen

Pia Viertonen (s. 5. syyskuuta 1945 Helsinki) on uransa lopettanut suomalainen pesäpalloilija. Vuosina 1964–1978 Viertonen pelasi naisten SM-sarjassa 130 runkosarjaottelua vain Puna-Mustien joukkueessa. Ulkopelissä Viertosen pelipaikka oli ykkösvahtina. Viertonen valittiin 12 kertaa Itä–Länsi-otteluun.
Saavutukset > Pelaajana

5 SM-kultaa: 1970, 1972, 1974, 1975, 1976
6 SM-hopeaa: 1966, 1967, 1968, 1969, 1971, 1973
3 SM-pronssia: 1964, 1965, 1977
12 Itä–Länsi-ottelua: 1964–1965, 1967–1974, 1976–1977
Vuoden pesäpalloilija: 1974
Tulisilmä

| Tulisilmä> Firestarter |
| --- | --- |

Alkuperäisteos
Kirjailija:  Stephen King
Kansitaiteilija:  Oliver Hunter
Kieli:  englanti
Genre:  tieteisromaani, trilleri
Julkaistu:  1980
Sivumäärä:  426
Suomennos
Suomentaja:  Aarne T. K. Lahtinen
Kansitaiteilija:  Kaarina Ewart
Kustantaja:  Tammi
Julkaistu:  1982
Ulkoasu:  sidottu
Sivumäärä:  372
ISBN:  951-31-0138-X
Löydä lisää kirjojaKirjallisuuden teemasivulta
Tulisilmä (Firestarter) on Stephen Kingin vuonna 1980 julkaistu romaani. Se ilmestyi ennen julkaisuaan sarjana Omni-lehdessä. Teos on myös ensimmäinen suomennettu Stephen King -kirja.
Juoni

Charlene "Charlie" McGee on nuori tyttö, jolla on pyrokineettisiä voimia. Hän on mutantti, jonka voimat juontuvat hänen vanhempiensa osallistumisesta lääketestiin korkeakoulussa. Charlien isä Andy on taitava mielenhallitsija, ja äidillä on sekä telekineettisiä että telepaattisia voimia, mutta he ovat heikkoja tyttäreensä nähden. Charlie pystyy sytyttämään ajatuksen voimalla tulipaloja, eikä hän pysty hallitsemaan sitä.
Charlieta ja hänen isäänsä jahtaa Yhdysvaltojen tiedusteluyksikkö, joka tunnetaan nimellä Verstas. Pitkän ajojahdin jälkeen Charlie ja Andy saadaan kiinni John Rainbird -nimisen agentin avulla, ja heidät viedään Verstaan yksikköön. Tukikohdassa Rainbird tekeytyy siivoojaksi ja voittaa Charlien ystävyyden juonien avulla, ainoana päämääränään tuhota tyttö. Andy huumataan lääkkeillä lähes toimintakyvyttömäksi. Lopulta Andy käyttää mielenhallintakykyjään itseensä vapauttaen itsensä lääkehuuruista ja onnistuu mahdollistamaan Charlien ja oman pakonsa Verstaan johtajan avulla.
Rainbird selvittää kuitenkin Andyn suunnitelman ja yrittää estää sen. Andy saa osuman Rainbirdin laukauksesta ja kuolee Charlien käsivarsille. Charlie tuhoaa koko tukikohdan ja pakenee. Kirjan lopussa Charlie menee Rolling Stone -lehden toimitukseen aikeenaan kertoa tarinansa koko maailmalle.
Sovitukset

Tulisilmästä tehtiin vuonna 1984 elokuva nimellä Tulessa syntynyt, jonka ohjasi Mark L. Lester. Pääosassa Charliena oli Drew Barrymore. Muissa keskeisissä rooleissa olivat David Keith, George C. Scott, Heather Locklear ja Martin Sheen.
Vuonna 2002 valmistui jatko-osa, Tulessa syntynyt 2, televisioelokuvana.
Filk-muusikko Julia Ecklar on tehnyt romaanin pohjalta kappaleen Daddy's Little Girl.
Tuomiokapituli

Tuomiokapituli (lat. domus capituli) on piispan alaisuudessa toimiva kirkon toimielin katolisessa ja anglikaanisessa kirkossa sekä pohjoismaiden luterilaisissa kirkoissa. Tuomiokapitulin nimi juontaa juurensa latinan sanoihin domus capituli. Domus tarkoittaa taloa ja capituli lukukappaletta. Tuomiokapituliin piispa kokoontui työtovereidensa kanssa lukemaan raamatunkappaleita ja rukoilemaan. Jokainen tuomiokapitulin eli ”lukukappaleen talon” istunto aloitetaan edelleenkin raamatunluvulla.
Tuomiokapituli on syntynyt piispan tuekseen keräämästä papistosta, joka muodostui alun perin piispanistuimen eli tuomiokirkkoseurakunnan papeista. Ensimmäinen viite tällaisesta piispan ympärilleen kokoamasta pappisjoukosta on Augustinukselta. Papiston tehtävänä oli avustaa piispaa rukoushetkissä. Keskiajalla tuomiokapituli sai vakiintuneita kirkko-oikeudellisia muotoja.
Tuomiokapitulit Suomen evankelis-luterilaisessa kirkossa

Suomen evankelis-luterilaisessa kirkossa tuomiokapituli on toinen hiippakunnan toimielimistä, jonka tehtävänä on hoitaa hiippakunnan hallintoa ja toimintaa (ks. myös hiippakuntavaltuusto). Toiminta-ajatuksensa mukaan piispan johtama tuomiokapituli tukee hiippakunnan seurakuntia ja niiden henkilöstöä seurakunnan perustehtävän toteuttamisessa hoitamalla sille kuuluvat viranomaistehtävät ja tuottamalla ja tarjoamalla hallinto- ja työelämäpalveluita sekä edustaa Suomen evankelis-luterilaista kirkkoa alueellaan.
Tuomiokapitulit Suomen evankelis-luterilaisessa kirkossa > Historiaa

Suomeen tuomiokapitulilaitos saapui augustinolais­munkkien mukana. Turun tuomiokapituli oli keskiajalla kaniikkituomiokapituli. Uskon­­puhdistuksen jälkeen tuomiokapitulilaitos menetti merkitystään, kunnes se vahvistettiin uudelleen vuoden 1686 kirkkolaissa. Tuomiokapitulin muoto ja tehtävät ovat vaihdelleet senkin jälkeen paljon.
Tuomiokapitulin yhteys koululaitokseen tiivistyi 1600-luvulla, kun hiippakuntakaupunkeihin perustettiin lukioita ja niiden lehtoreista tuli tuomiokapitulin jäseniä. Tuloksena oli lehtorikapituli, jossa opetus oli keskeisessä asemassa. Yliopistokaupungeissa (Turku vuodesta 1640) lehtoreiden sijasta tuomiokapitulin jäseninä toimivat teologisen tiedekunnan professorit. 1869 kirkkolain perusteella syntyi uusimuotoinen tuomiokapituli, joka ei enää koostunut lehtoreista vaan lain määrittelemistä, papiston keskuudesta valittavista jäsenistä. Kirkko etääntyi valtiosta ja tuomiokapitulien tehtävät liittyivät nyt yhä enemmän seurakuntien hallintoon. Nykyisin tuomiokapitulien toiminnasta säätää vuoden 1993 kirkkolaki. Vuoden 1997 alusta lähtien tuomiokapitulit siirtyivät valtiolta kirkon ylläpidettäväksi.
Turun arkkihiippakunnan tuomiokapituli on vanhin Suomessa edelleen toimiva virasto. Se on perustettu vuonna 1276.
Kustaa Vaasan peruuttaessa 1550-luvulla kruunulle kirkon omaisuuden valtio otti samalla huolehtiakseen pappien palkat. Toimen viimeisenä muistona Suomen evankelis-luterilaisen kirkon tuomiokapitulit olivat vuoteen 1997 saakka valtion virastoja. Valtio maksoi siten mm. piispojen palkat.
Tuomiokapitulit Suomen evankelis-luterilaisessa kirkossa > Tuomiokapitulin jäsenet

Tuomiokapitulin puheenjohtajana toimii hiippakunnan piispa. Muita jäseniä ovat tuomiorovasti (varapuheenjohtaja), hiippakuntavaltuuston valitsema maallikkojäsen, kaksi vaaleilla valittua pappisasessoria sekä hiippakunnan viranhaltijoina lakimiesasessori ja hiippakuntadekaani. Pappisasessorit ovat hiippakuntaan osa-aikaisessa virkasuhteessa. Tuomiokapitulin sihteerinä toimii yleensä notaari. Esittelijöinä toimivat tuomiokapitulin virkamiehet. Jäsenistä esittelijöinä voivat toimia tuomiokapituliin virkasuhteiset henkilöt, eli kaikki muut paitsi tuomiorovasti ja maallikkojäsen.
Tuomiokapitulissa on puhe- ja läsnäolo-oikeus hiippakuntavaltuuston puheenjohtajalla.
Vuoden 2004 hiippakuntahallintouudistukseen saakka tuomiokapituli oli viisijäseninen: piispa, tuomiorovasti, kaksi pappisasessoria ja lakimiesasessori.
Tuomiokapituli nimittää varajäsenikseen viisi pappia ja kaksi lakimiestä kutsumisjärjestyksessä. Maallikkojäsenellä on kaksi hiippakuntavaltuuston valitsemaa varajäsentä.
Tuomiokapitulit Suomen evankelis-luterilaisessa kirkossa > Tehtävät

Tuomiokapituli on hiippakunnan yleistoimielin. Sen tehtäviä ovat muun muassa
(2006):
hoitaa yleisesti hiippakunnallista toimintaa, hallintoa ja taloutta
tukea ja valvoa seurakuntien toimintaa ja hallintoa
hoitaa papiston henkilöstöasioita ja valvoa heidän ja seurakunnan muiden viranhaltijoiden ja työntekijöiden tehtävien hoitoa ja elämää
hoitaa yhteyksiä koko kirkon yhteiseen toimintaan ja hallintoon, toisiin hiippakuntiin, kristillisiin järjestöihin ja muihin yhteiskunnan tahoihin
valmistella asioita hiippakuntavaltuustolle ja huolehtia päätösten toimeenpanosta
ottaa ja irtisanoa tuomiokapitulin viranhaltijat ja työntekijät